Kaapstad. - Sy het gehuil waar sy opgekrul by die ingang van die deur gelê het. Haar hande was met 'n telefoonkoord vasgebind. Haar eerste woorde was: "Ek is verkrag."
'n Sakeman van Gordonsbaai het gister in die Wes-Kaapse hooggeregshof getuig oor die nag waarin hy en sy gesin beroof en met messe gedreig is nadat 'n groep mans moontlik deur 'n oop venster gekruip het.
Dit is ook dieselfde nag toe sy buurvrou, me. Joy Retief van Aarde (78), of "aunty Joy" soos hulle haar geken het, met 'n vleishamer vermoor is.
Sy het hom die aand wakker gemaak nadat sy iemand in die huis gehoor het. Hy het na sy seun se kamer geloop en 'n man by die trap sien staan. "Hy het só met 'n mes in sy hand gestaan," het hy getuig en sy hand regs en bo van sy gesig gehou. "Ek was natuurlik bang. Hy het my begin aanval, maar ek het net probeer om die mes van af my te hou. Daar het binne 'n paar sekondes nog mense bygekom."
Hierna het hy gevoel hoe sy lyf brand. Hy is "getik" met 'n mes, só dat die mure met bloed bevlek was.
Een van die aanvallers het hierna die hoofslaapkamerdeur oopgeskop en die sakeman op die bed gedruk. Sy gesig is afwaarts gedruk en sy hande met 'n deel van sy kamerjas vasgemaak. "Die ou aan my regterkant het my glad nie toegelaat om op te kyk nie."
Hy het vir tussen 10 en 20 minute op die bed gelê. In dié tyd het hy sy seun (wat ook vasgebind op die bed gelê het) se hand vasgehou om vir hom te sê als gaan oukei wees, het hy getuig.
Nadat die groep mans in sy bakkie weggery het, het hy homself losgemaak en na sy verloofde gaan soek. Hy het haar by die ingang van sy kantoor gekry.
Hy het gister in die hof gesê vier van die beskuldigdes (beskuldigdes 2, 6, 7 en 9) se gesigte lyk vir hom bekend, maar hy kon nie sê waar hy hulle gesien het nie.
’n 80-jarige vrou het gisteroggend op die lyk van haar vermoorde stiefseun voor sy motorhuis op sy kleinhoewe in Mnandi, Centurion, afgekom.
Seidler het gesê daar was van Leibbrandt se besittings op die stoep, maar niks behalwe sy selfoon is weg nie.
Volgens Du Plessis was Leibbrandt in sy jong dae ’n fantastiese krieketspeler. Hy het vir die Harlequins-krieketklub gespeel.
’n Buurman het sy lyk met sy hande steeds vasgebind ontdek nadat sy vrou, Anna (72), haarself binne die huis kon loswikkel en hulp ontbied, het supt. Hennie Maas, stasiekommissaris van die Fochville-polisiekantoor, gesê.
“Mark is ’n sterk man en ek glo hy sal hierdie beproewing oorkom,” het mev. Angela Erasmus (29), sy vrou, gesê.
Volgens paramedici wat mnr. Erasmus die aand van die skietery behandel het, het hy kort ná die skietery al geen gevoel in sy bene gehad nie.
“My man is steeds verlam van sy bors na benede en dit lyk nou of hy blywend verlam is. Hy kan wel sy arms beweeg,” het mev. Erasmus gister aan Beeld gesê.
Volgens mev. Erasmus is sy op soek na ’n rehabilitasiesentrum waar haar man kan leer om aan te pas by sy nuwe lewenswyse en om selfversorgend te wees.
“My man het gesê hy het nog nooit sulke emosionele en fisieke pyn soos nou beleef nie. Ons is tans nog verslae, maar ek weet hy sal dit oorkom. Ons sal dit saam oorkom,” het sy gesê.
Die twee mans wat vir die moord van ’n bruilofsgas by die Avianto-landgoed in Muldersdrift aan die Wes-Rand aangekeer is, het gister vlugtig in die Krugersdorpse landdroshof verskyn.
Die mans is die afgelope naweek aangekeer en ’n vuurwapen wat glo tydens die voorval geroof is, is opgespoor.
Met ’n Superman-T-hemp aan het ’n man wat na bewering ’n egpaar op Goeie Vrydag op hul kleinhoewe oos van Pretoria vermoor het, gister vlugtig in die landdroshof in Cullinan verskyn.
Dít was sowat ’n maand nadat mnr. Van den Bosch (63) in sy melkstal oorval en vermoedelik oor die kop geslaan is. Mev. Van den Bosch (60) is kort daarna in die huis dood nadat sy in die bolyf gesteek is.
Een van die egpaar se twee selfone wat die dag gesteel is, het die polisie Vrydag na Gini se huis gelei. Dié selfoon is in sy besit gevind. Gini het sedertdien ’n bekentenis gedoen en uitwysings gedoen. Landdros Petro Engelbrecht het sy saak vir ’n week uitgestel vir verdere ondersoek en sodat hy om regshulp kan aansoek doen. Hy bly tot dan in aanhouding.
Dié paartjie, wat in ’n romantiese verhouding was, staan tereg op aanklagte van moord, roof en die onwettige besit van ’n vuurwapen en ammunisie.
“As iemand in die asblikke gekrap het, het sy vir hulle kos gemaak. Sy het altyd vir die armes klere bymekaar gemaak,” het hulle gesê.
Ladybrand. – ’n Egpaar is Sondagnag wreed op hul plaas in die Oos-Vrystaat aangerand en ure lank aangehou in die tweede plaasaanval binne twee dae in die Vrystaat.
Die drie aanvallers, wat volgens die polisie die huis deur ’n badkamervenster binnegekom het, het mev. Leguori drie keer met ’n mes in die bors gesteek. Volgens die bron het die mans mnr. Leguori met messe in die kop en nek gesteek.
Muifa het gesê die rowers het die egpaar aangerand en mnr. Leguori se hande agter sy rug vasgebind. Hulle het mnr. Leguori gedwing om hulle te wys waar hy sy vuurwapens bêre en ook die egpaar se selfone geroof. Die aanvallers het alles wat van waarde is in sakke gepak.
By die rivier het een van die verdagtes volgens Muifa in ’n stadium uit die motor geklim, in die rigting van die rivier gestap en sy twee makkers by die egpaar in die motor agtergelaat.
Mev. Leguori het teen ’n boom gebots, maar hulle kon daarin slaag om na ’n buurplaas te hardloop waar hulp ontbied is.
’n Pa van drie kinders is eergisteraand by sy huis in Sundowner in Randburg, Johannesburg, doodgeskiet nadat hy met sy kaal hande teen gewapende rowers geveg het om sy gesin te beskerm.
Mnr. Keith Ward (58), ’n verkoopsman, het omstreeks 19:36 van die werk af by sy huis in Putticklaan gekom en ’n groep rowers in sy oprit aangetref.
Luidens ’n verklaring deur die familie het Ward se gesin bewus geword van die aanvallers toe die hond begin blaf het. “Hoewel hy nie gewapen was nie, het hy sy gesin probeer beskerm en ’n struweling het ontstaan. Hy is drie keer geskiet.”
Die verklaring lui voorts Ward is dood terwyl sy gesin deur die venster gekyk het om te sien wat aangaan.
“Die vrou het ’n man met ’n blou-en-geel sportbaadjie by die kombuisvenster gewaar waar hy ’n pistool op haar gerig het. Die vrou het gehoor hoe skreeu haar man om hulp en toe gaan ’n skoot af,” het Jacobs gesê.
Veiligheidswagte wat op die noodalarm gereageer het, het Ward in die motorhuis, wat in ’n ontspanningskamer omskep is, buite die huis aangetref.
Jacobs het gesê hoewel daar ander items in die kamer was, het die rowers net ’n rekenaarkas gevat en gevlug omdat hulle waarskynlik geskrik het.
Welkom. - "My man het my en ons kinders se lewens gered deur die moordenaars van ons slaapkamer weg te lei. Daarvoor het hy met sy lewe betaal. Hy is 'n hero."
Die swaar gewonde mnr. Vieira het daarna deur 'n baie klein kombuisvenster na buite ontvlug waar hy aan 'n skietwond in sy rug dood is.
Hy het verskeie snywonde aan sy hande, arms en voete opgedoen toe hy die kombuisvenster bokant die wasbak gebreek en daardeur ontsnap het.
Die egpaar is nog maar 'n jaar terug in Welkom nadat hulle lank in die Kaap was. In dié jaar is hulle in 'n huis in 'n ander woonbuurt in die stad deur inbrekers oorval en beroof en het besluit om die huis in Falstaffstraat, Bedelia, te koop omdat hulle geglo het dat dit veiliger daar sou wees.
“Hierdie was nie ’n kaping of rooftog wat skeefgeloop het nie. Hulle het hom ‘gejag’ met die doel om hom dood te maak.”
Rowe het agteruit probeer wegry, maar die mans het aangehou skiet – een van sy linkerkant en die ander van agter ’n ander bakkie in die motorhuis.
Rowe het klaarblyklik uit die voertuig gespring en deur ’n heining geklim om na die pad se kant te loop. Sy selfoon is later naby dié heining gevind.
Die mans het hom egter ingehaal en twee keer in die bors geskiet. Een van dié koeëls is ook deur sy arm.
Sr.supt. Henry Budhram, polisiewoordvoerder, het gesê die moord kan met ’n twis oor grondeise verbind word, maar wou nie meer besonderhede gee nie.
“Daar was net skote en ek het dadelik die ligte afgeskakel. Ek het deur die venster gekyk en die bakkie in trurat sien ry, en Rowe wat uitspring.
“Ek het dadelik die polisie gebel, maar daar was geen antwoord nie. Toe bel ek ’n polisieman wat ek ken en Hill se voorman.”
Mooinooi. – ’n Rustige aand van televisie kyk het vir ’n bejaarde ma en dogter wat op ’n plaas in die distrik bly in geweld geëindig.
“Die honde het vreemd opgetree. Hulle is redelik aggressief, maar daardie aand het hulle niemand gebyt nie,” sê Verster. “Alles was vir my ’n blank. Dit het deur my kop gemaal dat ek moet doen wat hulle sê.”
Haar ma, wat vanweë haar ouderdom moeilik beweeg, het kom kyk wat aan die gang is. Sy het op ’n stoel gaan sit, maar die mans het haar op die grond gegooi en haar geskop. “Sy het die hele tyd kliphard gebid.”
Daar was geen dokter beskikbaar nie om Muller, wat ’n hartlyer is, te behandel. Die plaaslike veearts, dr. Magiel van Wyk, het by haar gesit nadat sy ’n hartpil gedrink het.
Middelburg. – ’n Boer wat ’n paar jaar gelede bygebring is nadat sy hart weens ’n bye-aanval gaan staan het, het gister met plaasaanvallers se 9 mm-koeël in sy bors gesterf.
“Ek het geskree ‘Help! Hy het my!’ toe my man verby my gang se kant toe storm met net ’n onderbroek en hemp aan.”
Sy het haarself in die kamer toegesluit en die ligte aangeskakel, maar toe nóg twee boewe by die kamervenster gesien en die ligte afgeskakel.
“Chantelle (haar skoondogter) het hom (Piet) nogal gevra of sy die rewolwer moet laai, maar hy het gesê ons kan dit vandag (gister) doen.”
Sy het dit uiteindelik in ’n klerekas gekry en twee skote deur onderskeidelik die kamervenster en badkamervenster afgevuur. “Toe was hulle al weg. Ek het Piet in die gang gekry met ’n 9 mm-koeël in sy bors.”